КОМИ РЕСПУБЛИКАСА ПРАВИТЕЛЬСТВОЛÖН

ШУÖМ

**«Коми Республикаса йöзлысь дзоньвидзалун видзан государственнöй учреждениеын уджалысьяслы уджысь мынтысьöм йылысь» Коми Республикаса Правительстволöн 2008 во кöч тöлысь 11 лунся 239 №-а шуöмö вежсьöмъяс пыртöм йылысь**

Коми Республикаса Правительство шуис:

1. Пыртны «Коми Республикаса йöзлысь дзоньвидзалун видзан государственнöй учреждениеын уджалысьяслы уджысь мынтысьöм йылысь» Коми Республикаса Правительстволöн 2008 во кöч тöлысь 11 лунся 239 №-а шуöмö вежсьöмъяс содтöдын индöм серти.

2. Тайö шуöмыс вынсялö сiйöм йöзöдан лунсянь да инмö 2010 во лöддза-номъя тöлысь 1 лунсянь артмöм право йитöдъяс вылö.

Коми Республикаса Юралысьöс

Медводдза вежысь А.Чернов

Сыктывкар

2010 вося сора тöлысь 12 лун

206 №

Коми Республикаса Правительстволöн

2010 во сора тöлысь 12 лунся 206 №-а шуöм дорö

СОДТÖД

«Коми Республикаса йöзлысь дзоньвидзалун видзан государственнöй учреждениеын уджалысьяслы уджысь мынтысьöм йылысь» Коми Республикаса Правительстволöн 2008 во кöч тöлысь 11 лунся 239 №-а шуöмö пыртöм

**ВЕЖСЬÖМЪЯС**

«Коми Республикаса йöзлысь дзоньвидзалун видзан государственнöй учреждениеын уджалысьяслы уджысь мынтысьöм йылысь» Коми Республикаса Правительстволöн 2008 во кöч тöлысь 11 лунся 239 №-а шуöмын:

1. Коми Республикалöн йöзлысь дзоньвидзалун видзан государственнöй учреждениеясса юрнуöдысьяслöн, специалистъяслöн да уджалысьяслöн чина окладъясын, окладъясын, тариф ставкаясын, мый вынсьöдöма шуöмöн (1 №-а содтöд):

1) «Коми Республикалöн йöзлысь дзоньвидзалун видзан государственнöй учреждениеясса чина окладъяс» I юкöдын:

а) 2 пунктса таблицаын:

содтыны татшöм 1.1 позиция:

«

|  |  |  |  |  |  |  |
| --- | --- | --- | --- | --- | --- | --- |
| 1.1. | Учреждениелöн филиалса юралысь врач |  |  |  |  |  |
|  | квалификация категориятöг либö II квалификация категорияа | 5503 | 5124 | 4757 | 4415 | 4099 |
|  | I квалификация категория | 5978 | 5503 | 5124 | 4757 | 4415 |
|  | медвылыс квалификация категория | 6547 | 5978 | 5503 | 5124 | 4757 |

»;

б) «Чин ним да квалификация дорö корöмъяс» графаын 2 да 3 позицияясын «учреждение» кыв бöрын содтыны «, учреждениеса филиал» кывъяс.

2. Коми Республикалöн йöзлысь дзоньвидзалун видзан государственнöй учреждениеясын уджалысьяслы компенсация сяма мынтöмъясын, мый вынсьöдöма шуöмöн (3 №-а содтöд):

1) 7 пунктса 7.4 подпункт гижны тадзи:

«7.4. Врачьяс – йöзлысь дзоньвидзалун видзан учреждениеясса, учреждениеса филиалъяслöн юрнуöдысьяс, а сiдзжö найöс вежысьяс -врачьяс вермасны уджавны учреждениеясын, кöнi найö штатын, специальносьт серти уджалан кадö медшöр чин серти лöсялана специальносьта врачлöн чина окладысь 25 прöчентöдз мынтöмöн.

Врачьяслы – юрнуöдысьясöс вежысьяслы, филиалъясса юрнуöдысьяслы содтöд сьöм ыдждасö урчитöны учреждениеса юрнуöдысьлöн тшöктöдöн. Врачьяслы – учреждениеясса юрнуöдысьяслы содтöд сьöм ыдждасö урчитöны Коми Республикаса йöзлысь дзоньвидзалун видзан министверстволöн тшöктöдöн.».

3. Коми Республикаса йöзлысь дзоньвидзалун видзан государственнöй учреждениеясын уджалысьяслы ышöдан сяма сьöм мынтöмъясын, мый вынсьöдöма шуöмöн (4 №-а содтöд):

1) 3 пунктса 3.1. подпунктлöн таблицаын:

1 позиция гижны тадзи:

«

|  |  |  |
| --- | --- | --- |
| 1. | Йöзлысь дзоньвидзалун видзан учреждениеса юрнуöдысь (юралысь врач, директор, начальник, заведующöй) | 200-öдз |

»;

2 позиция гижны тадзи:

«

|  |  |  |
| --- | --- | --- |
| 2. | Йöзлысь дзоньвидзалун видзан учреждениеса юрнуöдысьöс (юралысь врачöс, директорöс, начальникöс, заведующöйöс) вежысь, учреждениелöн филиалса юралысь врач, юралысь бухгалтер | 180-öдз |

»;

4. Юрнуöдысьяслы уджысь мынтысьöм серти Коми Республикаса йöзлысь дзоньвидзалун видзан государственнöй учреждениеясöс группаясö пыртан показательясын да пöрадокын, мый вынсьöдöма шуöмöн (5 №-а содтöд):

1) 1 пунктö содтыны татшöм 1.7 подпункт:

«1.7. Кучик да лёк висьöм бурдöдан диспансерлöн, кöнi аслас тэчасын эмöсь филиалъяс – кучик да лёк висьöм бурдöдан диспансеръяс, юрнуöдысьяслы уджысь мынтысьöм кузя группа урчитöм дырйи оз артыштны филиалъяслысь сметнöй койка лыд показатель. Кучик да лёк висьöм бурдöдан диспансерлöн филиалса юрнуöдысьлы уджысь мынтысьöм кузя группасö урчитöны аслас филиаллöн койка фонд серти.»;

2) 3 пунктö содтыны татшöм 3.5 подпункт:

«3.5. Вир босьтан станциялöн, кöнi аслас тэчасын эмöсь филиалъяс – вир босьтан станцияса тэчасъяс, юрнуöдысьяслы уджысь мынтысьöм кузя группа урчитöм дырйи филиалъясöн – вир босьтан станцияясöн дасьтöм вир да (либö) сылöн компонентъяс мындасö оз артыштны. Вир босьтан станцияса юрнуöдысьлы уджысь мынтысьöм кузя группасö урчитöны вир босьтан станциялöн филиалöн дасьтöм вир да (либö) сылöн компонентъяс мында серти.».

Вуджöдiс Кузнецова Н.А., 3 868 пас